किसान दिन-रात ट्यूबवेल से कर रहे सिंचाई, 400 फीट तक गिरा भूजल स्तर
दिसंबर के महीने में 5 डिग्री तापमान के बीच 10 मीटर नीचे गया पानी
मार्च के महीने में बढ़ते थे पाइप, इस बार दिसंबर में ही बढ़ाने पड़े
भास्कर संवाददाता | शिवपुरी
दिसंबर के महीने में पांच डिग्री तापमान के बीच भी शहरी क्षेत्र में भूजलस्तर तेजी से गिर रहा है। इसके पीछे वजह है कि अंचल में किसान बारिश व नहरों के बजाय ट्यूबवेल के पानी से अपने खेतों की सिंचाई कर रहे हैं। जिसकी वजह से इस सर्दी के मौसम में ही भूजलस्तर 90 फीट नीचे खिसक गया। पिछले वर्ष गर्मियों के मौसम में शिवपुरी का औसत भूजल स्तर 900 फीट था जो इस बार सर्दियों में ही 390 फीट तक पहुंच गया है। तेजी से गिरते भू-जल स्तर की वजह से नगरपालिका को शहरी क्षेत्र में बने 100 नलकूपों में पांच हजार मीटर पाइप बढ़ाना पड़ा है। फिर भी शहरी क्षेत्र में पानी संकट का समाधान नहीं हो पा रहा है।
रोक के बाद भी हो रहे खनन
शासन ने जिले की पांच सूखाग्रस्त तहसीलों शिवपुरी, करैरा, कोलारस, पोहरी, बैराड़ में ट्यूबवेल खनन पर रोक लगी है। पेयजल संकट को देखकर शासन ये फैसला लिया है कि ग्रामीण क्षेत्रों में नए ट़्यूबवेलों का खनन न किया जाए और उनके गहरीकरण पर रोक है। लेकिन पुराने चालू हालत के चल रहे ट्यूबवेलों से लगातार हो रहे पानी के दोहन की वजह से शहर के वाटर लेवल पर भी असर आ गया है। यही वजह है कि ग्रामीण क्षेत्रों के साथ-साथ अब शहरी क्षेत्रों में भी पेयजल संकट गहरा गया है।
50 फीट पर पानी निकल आता था
एक समय शिवपुरी के आसपास वाटर लेवल काफी ऊपर था। केवल 50 फीट पर पानी निकल आता था। स्टेट समय में यह शहर स्मार्ट सिटी था लेकिन देखरेख नहीं हुई तो तालाब खत्म हो गए और धरती रिचार्ज नहीं हुई। प्रेमनारायण नागर, स्वतंत्रता संग्राम सेनानी
शहर की पेयजल व्यवस्था
सांख्य सागर झील,-यहां से 15 हजार परिवारों को पानी सप्लाई होता है।
शहर में 500 के आस-पास ट्यूबवेल हैं जिनसे शहर की करीब 20 हजार परिवार पीने के पानी केलिए डिपेंड हैं।
शहर में करीब 5 हजार परिवार ऐसे भी जो पूरे साल 12 महीने पीने के पानी के लिए टेंकरों की सप्लाई पर ही निर्भर हैं।
बारिश की स्थिति
जिले की कुल औसत वर्षा 816.33 मिमी है।
इस साल जिले में कुल 733.65 मिली मीटर बारिश हुई है।
शहर की कुल औसत बारिश 700 मिमी हैं।
इस बार 533.55 मिमी बारिश ही हो पाई है।
ट्यूबवेलों से सिंचाई पर लगे अंकुश
जमीन से भू-जल स्तर घटने का कारण इस समय 24 घंटे चल रही ख्रेतों की सिचाई है। किसान इस समय पूरी तरह से सिंचाई के लिए ट़यूबवेलों पर ही निर्भर हो गए हैं। इस वजह से शहरी क्षेत्र में भी भू-जल स्तर घट गया है। केएम गुप्ता, तकनीकी विशेषज्ञ,पेयजल प्रभारी शिवपुरी
hin_Deva awa_Deva hin_Deva mai_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva awa_Deva bho_Deva hin_Deva hin_Deva hin_Deva